Næs var medlem av Norges almenvitenskapelige forskningsråd 1961-1969, medlem av Norsk språknemnd 1952-1972, medlem av Det Kongelige Norske Videnskabers Selskab (innvalgt i 1953), hvor han mottok Gunnerus-medaljen i 1984. For sitt arbeid for den norske regjering i Stockholm våren og sommeren 1940 fikk Næs Deltagermedaljen for felttoget i Norge 1940-1945. I 1971 ble han utnevnt til Ridder av 1. klasse i Den kongelige norske St. Olavs orden for fortjenstfullt virke ved Norges lærerhøgskole.